**Plungės ,,Saulės“ gimnazijos**

**pagalbos mokiniams,**

**patiriantiems nuotolinio mokymo sunkumus,**

**ALGORITMAS**

**2021 m.**

# žingsnis. Mokytojo pagalba

Pastebėjęs problemą ( pvz., mokinys nedalyvauja nuotolinėse pamokose, vėluoja prisijungti, iš dalies ar visiškai neatlieka užduočių) **mokytojas**:

* susisiekia su mokiniu, teikia informaciją el. dienyne tėvams (globėjams, rūpintojams). Jei mokinys nedalyvauja antroje pamokoje iš eilės arba mokytojas pastebi kokį nors nedalyvavimo periodiškumą ( pvz., per atsiskaitymus) **informuoja klasės vadovą**;
* **su mokiniu ir jo tėvais** (globėjais, rūpintojais) aiškinasi priežastį, kodėl mokinys vėluoja prisijungti, nedalyvauja nuotolinėje pamokoje, konsultacijoje; laiku, iš dalies ar visiškai neatlieka užduočių ir pan.;
* **teikia individualias konsultacijas**, papildomą mokymosi pagalbą, jei poveikio nėra ar mokinys vis tiek neprisijungia, **dar kartą informuoja klasės vadovą, jog situacija nesikeičia.**

# žingsnis. Klasės vadovo pagalba

**Klasės vadovas**, konsultuodamasis su kitais mokinį mokančiais mokytojais, **detaliai išanalizuoja susidariusią situaciją:**

* išsiaiškina mokinio neprisijungimo į pamokas, darbų neatlikimo priežastis (**bendrauja su mokiniu,** tėvais (globėjais, rūpintojais);
* tėvams (globėjams, rūpintojams) primena jų pareigas ir **išsiaiškina, ar reikia pagalbos**, padedant vaikui mokytis, ar tėvai (globėjai) naudojasi el. dienyne teikiama informacija;
* **jei situacija nesikeičia,** informuoja **socialinį pedagogą** ir tariasi dėl tolesnių veiksmų, siekiant sudaryti sąlygas mokinio mokymuisi:
* suteikiama reikalinga kompiuterinė įranga, įsitikinama, ar mokinys turi, kur ją padėti, ar geba prijungti, ar moka naudotis mokymo platformomis. Jei reikia pagalbos, pasirūpinama, kas ją suteiks: tėvai, savanoris, mokytojo padėjėjas, socialinis pedagogas,
* aptariamas mokymosi tvarkaraštis, pagalba, kurios reikėtų ir kurią priimtų mokinys; jei reikia, paskiriamos mokymosi pagalbos konsultacinės valandos;
* bendradarbiauja su mokytojais, kurie teikia papildomas konsultacijas.

# žingsnis. Socialinio pedagogo pagalba

Jei įvertinęs situaciją **socialinis pedagogas** nusprendžia, jog mokiniui reikalinga nuolatinė mokymosi pagalba:

* situaciją aptaria su mokyklos vadovais, kartu su mokiniu numato tinkamas pagalbos priemones;
* ieškoma savanorių tarp mokyklos mokinių, kitų savanorių, veikiančių mokykloje ar savivaldybėje, NVO, galinčių padėti mokiniui laikytis dienos režimo, atlikti užduotis, susirasti mokymosi medžiagos ir pan.;
* jei savanoriškos pagalbos nepakanka, skiriamos privalomos papildomos mokytojo konsultacijos direktoriaus įsakymu;
* nuolat stebima, kaip mokiniui sekasi, jo situacija aptariama mokyklos Vaiko gerovės komisijoje (VGK).

# 4 žingsnis. Vaiko gerovės komisijos pagalba

VKG sprendžia:

* dėl tolesnių veiksmų, siekiant sudaryti sąlygas mokinio mokymuisi;
* kokia pagalba bus teikiama mokiniui ir / ar mokyklos pastangomis galima jam padėti;
* ar reikia pagalbos ne tik mokiniui, bet ir jo šeimai.

Jei mokyklos VGK nusprendžia, kad mokyklos pagalbos mokiniui ir / ar jo šeimai nepakanka, ji kreipiasi į savivaldybės VGK, į tarpinstitucinio bendradarbiavimo koordinatorių, kuris koordinuoja švietimo, socialinės ir sveikatos priežiūros teikimą savivaldybėje, dėl sprendimo skirti koordinuotai teikiamą pagalbą ar /ir organizuoti mokinio priežiūrą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_